छात्राओं ने जुलूस निकाल मांगी महिलाओं की सुरक्षा
पटना| पिंजड़ातोड़ ग्रुप की ओर से सोमवार को एनआईटी मोड़ के पास महिलाओं की सुरक्षा की मांग को लेकर सरकार के खिलाफ जुलूस निकाला गया। जुलूस में विभिन्न कॉलेज और स्कूलों की छात्राएं शामिल थीं। जुलूस एनआईटी से निकाल कर भिखना पहाड़ी रमना रोड होते हुए पटना विश्वविद्यालय गेट तक पहुंचा। इस दौरान छात्राओं ने महिला सुरक्षा की मांग को लेकर सरकार के खिलाफ जमकर नारेबाजी की। वारुणी पूर्वा ने कहा कि समाज में स्त्री विरोधी मानसिकता है। आए दिन स्कूल-कॉलेज आने-जाने वाली छात्राओं के साथ छेड़छाड़ की घटनाएं होती रहती हैं। पुलिस में शिकायत करने पर भी पुलिस प्रशासन कोई कारवाई नहीं करता है। उन्होंने कहा कि गर्ल्स होस्टलों के बाहर तो स्ट्रीट लाइट है, ही रात में पुलिस गश्ती होती है। अगर सरकार ने सुरक्षा की पुख्ता व्यवस्था नहीं की, तो आंदोलन तेज किया जाएगा।
एनआईटी मोड़ के पास से छात्राओं ने जुलूस निकालकर नारेबाजी की।
hin_Deva hin_Deva hin_Deva